DEPARTAMENT DE LOGOPÈDIA |

| COM ENS COMUNIQUEM ?

Ens basem en que LA COMUNICACIÓ ÉS UN DRET de tota persona, i la nostra tasca és garantir aquest dret en els nostres alumnes. Els nostres alumnes, en general, es caracteritzen per una alteració greu de la comunicació. La seva parla, l'eina més habitual per comunicar-nos, sol estar greument afectada i en molts casos només poden aconseguir realitzar alguns sons. Què hem de fer per que es puguin comunicar? En primer lloc partim de les habilitats que tenen: donem significació i potenciem tant les seves vocalitzacions , la seva mirada, els seus gests... En el cas que encara hi hagi una diferencia significativa entre el seu nivell de comprensió i el seu nivell d'expressió caldrà plantejar-nos altres alternatives, com són els SISTEMES ALTERNATIUS DE COMUNICACIÓ. Són sistemes que serveixen per complementar i/o augmentar la parla. D'una manera esquemàtica podríem resumir els nostres àmbits de treball de la següent manera:
PARLEM! | Els nostres alumnes es solen caracteritzar per una alteració de la parla, i en molts casos només poden aconseguir fer alguns sons. La nostra feina és augmentar, diferenciar, funcionalitzar i donar significat a aquests sons. Per altra banda treballem a nivell de pràxies i teràpia miofuncional per tal de millorar la fonació, la respiració, la deglució, i l'alimentació.
MIREM! | La nostra mirada pot dir moltes coses: pot assenyalar el que volem, pot assenyalar una resposta, pot fer una aprovació... I Quan tenim moltes dificultats motrius cal buscar i potenciar tota aquests recursos que en molts casos pot resultar la manera d'accedir a un complex sistema de comunicació com pot ser un plafó.
SIGNEM! | En la majoria de casos els nostres alumnes no poden fer servir el llenguatge de signes estàndard degut a les pròpies alteracions motrius, però sí que en poden fer servir alguns de significatius ja siguin més o menys estandaritzats (ex: fer una extensió de coll com a Sí, i un mínim moviment lateral de cap com a NO)
UTILITZEM IMATGES! | L'alumne aprèn que assenyalant (tocant, mirant...) una imatge per aconseguir allò que representa. Més endavant se li pot confeccionar un plafó de comunicació on ell tindrà, de manera estructurada els símbols que coneix i que per a ell són significatius (per els seus interessos i del món que li envolta) possibilitant-li la seva interacció amb la resta de persones del seu entorn i poder modificar aquest.